CELEX: 32014R0311
Language: mt
Date: 2014-03-25 00:00:00
Title: Regolament ta’ Implimentazzjoni tal-Kummissjoni (UE) Nru 311/2014 tal- 25 ta’ Marzu 2014 dwar il-klassifikazzjoni ta’ ċerti prodotti fin-Nomenklatura Magħquda

27.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 91/12
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 311/2014
   tal-25 ta’ Marzu 2014
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa meħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b’dispożizzjonijiet speċifiċi tal-Unjoni, bl-għan tal-applikazzjoni ta’ tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma’ dan ir-Regolament tista’, għal ċertu perjodu, tibqa’ tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta’ tliet xhur.
            
         
               (5)
            
            
               Il-miżuri previsti f’dan ir-Regolament huma f'konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta' dik it-tabella.
   Artikolu 2
   L-informazzjoni vinkolanti tat-tariffa li ma tikkonformax ma’ dan ir-Regolament tista’ tibqa’ tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta’ tliet xhur mid-data tad-dħul fis-seħħ ta’ dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Marzu 2014.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali Komunitarju (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Magna b’funzjonijiet ta' riproduzzjoni tal-ħoss u tal-editjar f’qafas b’qisien ta’ madwar 43 × 15 × 8 ċm.
                              Hija mgħammra b’CD Reader u b’output tal-awdjo. Għandha pumi, buttuni, sliders u indikatur żgħir tal-kristall likwidu (LCD).
                              Il-magna hija kapaċi teditja l-ħoss: hija mgħammra b'seamless loop points, stutter starts, apparat li jgħodd il-battiti kull sekonda (BPM), kif ukoll fader.
                              Il-magna hija maħsuba biex tintuża għal riproduzzjoni tal-ħoss u l-editjar f’ambjent mhux professjonali.
                           
                        
               
                  8519 81 35 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8519 , 8519 81  u 8519 81 35 .
                  Peress li l-magna hija mfassla bl-iskop li sservi żewġ funzjonijiet alternattivi (il-funzjoni ta’ riproduzzjoni tal-ħoss u l-funzjoni ta' editjar tal-ħoss), għandha tiġi klassifikata, bis-saħħa tan-Nota 3 tat-Taqsima XVI, bħala dik il-magna li tagħmel il-funzjoni prinċipali.
                  Minħabba l-karatteristiċi oġġettivi tagħha, jiġifieri l-preżenza ta’ possibilità ta' input waħda biss għal fajls tal-ħoss (is-CD reader) u l-kapaċita limitata ta' editjar, il-funzjoni ta' riproduzzjoni tal-ħoss hija l-funzjoni prinċipali tal-magna.
                  Għalhekk il-magna għandha tiġi klassifikata taħt il-kodiċi NM 8519 81 35  bħala apparat ieħor li jirrekordja jew apparat ta’ riproduzzjoni tal-ħoss b’sistema tal-qari bil-lejżer.
               
            
                  
                              2.
                           
                           
                              Magna b’funzjonijiet ta' riproduzzjoni tal-ħoss u tal-editjar u l-mixing (hekk imsejjaħ “disc jockey multi player) f'qafas b’qisien ta’ madwar 40 × 32 × 10 ċm.
                              Hija mgħammra b’CD Reader u għandha diversi interfaces (USB, outputs tal-awdjo, qarrej tal-karta SD). Għandha pumi, buttuni, sliders u indikatur tal-kristall likwidu (LCD) ta' 6.1 pulzieri.
                              Il-magna tista' teditja u tħallat il-ħoss. Għal dawk il-finijiet hija mgħammra, fost affarijiet oħra, bi:
                              
                                          —
                                       
                                       
                                          apparat li jgħodd il-battiti kull minuta (BPM);
                                       
                                    
                                          —
                                       
                                       
                                          fadar start u back cue;
                                       
                                    
                                          —
                                       
                                       
                                          track hot cue;
                                       
                                    
                                          —
                                       
                                       
                                          loop;
                                       
                                    
                                          —
                                       
                                       
                                          4 beat loop;
                                       
                                    
                                          —
                                       
                                       
                                          cuq point setting.
                                       
                                    Il-magna hi maħsuba biex tintuża minn disc-jockeys professjonali għar-riproduzzjoni tal-ħoss, l-editjar u t-taħlit.
                              Il-fajls tal-ħoss li jiġu riprodotti, editjat u mħallta jistgħu jkunu ġejin minn diversi sorsi (CD-reader, magna għall-ipproċessar awtomatiku tad-dejta (ADP), memorja USB jew karta SD).
                              Il-magna tista’ topera waħidha jew flimkien ma’ magna ADP.
                           
                        
               
                  8543 70 90 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 3 tat-Taqsima XVI u mill-kliem tal-kodiċijiet NM 8543 , 8543 70  u 8543 70 90 .
                  Peress li l-magna hija mfassla bl-iskop li sservi żewġ funzjonijiet alternattivi (il-funzjoni ta’ riproduzzjoni tal-ħoss u l-funzjoni ta' editjar/taħlit tal-ħoss), għandha tiġi klassifikata, bis-saħħa tan-Nota 3 tat-Taqsima XVI, bħala dik il-magna li tagħmel il-funzjoni prinċipali.
                  Minħabba l-karatteristiċi oġġettivi tiegħu, jiġifieri n-numru ta’ karatteristiċi tekniċi għall-editjar u t-taħlit tal-ħoss, il-possibbiltà li jitħalltu fajls tal-ħoss li jkunu joriġinaw minn diversi sorsi, id-diżinn u l-kunċett tal-magna, il-funzjoni tal-editjar u t-taħlit tal-ħoss hija l-funzjoni prinċipali tal-magna. Għaldaqstant, il-klassifikazzjoni taħt l-intestatura 8519  hija eskluża.
                  Għalhekk il-magna għandha tiġi kklassifikata taħt il-kodiċi NM 8543 70 90  bħala magni elettriċi u apparat ieħor, b'funzjonijiet individwali, mhux speċifikati jew inklużi x'imkien ieħor fil-Kapitolu 85.